নারদকাণ্ডে জেরার জন্য ফের লালবাজারে তলব করা হল ম্যাথু স্যামুয়েলকে। নোটিস পাঠিয়ে, সাত দিনের মধ্যে হাজির হতে বলা হয়েছে নারদ কর্তাকে। এর আগেও বেশ কয়েক দফা তাঁকে তলব করে কলকাতা পুলিস। কিন্তু প্রতিবারই তিনি গরহাজির ছিলেন।
 ওয়েব ডেস্ক : নারদকাণ্ডে জেরার জন্য ফের লালবাজারে তলব করা হল ম্যাথু স্যামুয়েলকে। নোটিস পাঠিয়ে, সাত দিনের মধ্যে হাজির হতে বলা হয়েছে নারদ কর্তাকে। এর আগেও বেশ কয়েক দফা তাঁকে তলব করে কলকাতা পুলিস। কিন্তু প্রতিবারই তিনি গরহাজির ছিলেন। ম্যাথুর যুক্তি, মামলাটি হাইকোর্টে বিচারাধীন। তাঁর বিরুদ্ধে জারি করা কলকাতা পুলিসের লুক আউট নোটিস প্রত্যাহারের দাবি নিয়ে, এই সপ্তাহেই হাইকোর্টের দ্বারস্থ হয়েছেন ম্যাথু স্যামুয়েল। ম্যাথুর অভিযোগ, হাইকোর্টের স্থগিতাদেশ সত্বেও লুক আউট নোটিস এখনও প্রত্যাহার করা হয়নি। যার ফলে বিদেশ যাত্রার ক্ষেত্রে সমস্যায় পড়তে হচ্ছে তাঁকে। অগাস্টে দুবাই থেকে ফেরার পথে দিল্লি বিমানবন্দরে, ওই লুক আউট নোটিসের ভিত্তিতেই আটক করা হয় তাঁকে। এরপর ম্যাথুর আইনজীবী লালবাজারে আসেন। কলকাতা পুলিসের হস্তক্ষেপে সেবার দিল্লি বিমান বন্দর থেকে ছাড়া পান নারদ কর্তা।